cyanic-selkie/wikianc huggingface dataset:
Slawerny
Slawerny in Suid-Afrika
In 1795 is die martel van slawe deur die Britse regering verbied en in 1807 is Slawehandel deur Brittanje onwettig verklaar maar dit was steeds wettig om slawe te besit. Slawehandel het voortgeduur in die Suid-Afrikaanse kolonie. Die vrystelling van die slawe is voorafgegaan deur ’n tydperk (1816–33) van gewysigde regulasies om die lot van die slawe te verlig. Werkure is byvoorbeeld vasgepen, slawe kon eiendom besit en kinders onder tien jaar kon nie van hul ouers weggeneem en verkoop word nie. In 1833 is slawerny afgeskaf in Suid-Afrika maar slawe was verplig om ’n verdere vier jaar vir hulle eienaars te werk voordat hulle finaal hulle vryheid teruggekry het.
Kapasitor
Energie
Die teenoorgestelde lading akkumuleer op die plate van die kapasitor as gevolg van die skeiding van lading. 'n Spanning word geïnduseer oor die kapasitor as gevolg van die elektriese veld van die ladings. Al hoe meer werk moet verrig word teen die elektriese veld wat groter word namate meer ladingskeiding plaasvind. Die energie, gemeet in joule in die SI-eenheidstelsel, wat in die kapasitor gestoor word is gelyk aan die hoeveelheid werk wat verrig word om 'n spanningsval oor die kapasitor te induseer. Dus is die energie ook eweredig aan die elektriese veld oor die plate van die kapasitor. Die energie wat gestoor word in 'n kapasitor word deur die volgende vergelyking bereken:
Fasor-stroombaananalise en impedansie
Dus is kapasitiewe reaktansie die negatiewe komponent van impedansie. Die negatiewe teken toon dat die stroom die spanning voorgaan met 90 grade vir sinusvormige seine, in teen stelling met 'n induktor waar die stroom die spanning met 90 grade volg.
Kapasitornetwerke
Die stroom deur die kapasitor in 'n series konfigurasie is dieselfde, maar die spannings val oor elke kapasitor kan verskil. Die totale spanningsval oor die netwerk is die som van die spanningsval oor elke kapasitor. Die ekwivalente totale kapasitansie (Ctot) van die netwerk word bereken deur:
Tabak
Die kweek van tabak
Die meeste verteenwoordigers van die tabakgenus (Nicotiana) is afkomstig van Suid en Sentraal-Amerika, waarvandaan dit na Noord-Amerika, Australië en eilande in die Stille Oseaan versprei het. Reeds voor die koms van Columbus het die Indiane fyngevryfde blare tydens seremoniële byeenkomste gerook en selfs medisinale waarde daaraan geheg. Aanvanklik was laasgenoemde dan ook die rede vir die bekendstelling van tabak in Europa.
Sigarette
Vir die vervaardiging van sigarette word die dik steel uit die tabakblaar gesny, behalwe by tabak uit die Balkan en Turkye. Die mengsel word volgens herkoms en die droogproses saamgestel en gekies. Die tabak word effens vogtig gemaak om die kerfproses te vergemaklik; die tabak word in strokies van ongeveer 0,6 mm gesny.
Mopanie-aalwyn
Die aalwyn word geklassifiseer as 'n boom en sy FSA-nommer is 29.4, dit word tot 4 m groot. In Engels staan die plant as die Mopane Aloe en in Namibië as die Windhoek-aalwyn bekend.
Far breton
Metode
Smeer botter in tertbak en plaas droë vrugte in die bak. Gooi deeg daaroor. Bak 45 tot 60 minute in voorverhitte oond by 175 °C tot 200 °C tot ligbruin en gaar. Strooi suiker en/of kaneel na smaak daaroor.
Kapersbrief
Geskiedenis
Die eintlike kapersbrief het in 1295 ontstaan, 50 jaar nadat kaperslisensies in oorlogstyd uitgereik is. Volgens Grotius was kapersbriewe verwant aan ’n "privaat oorlog", ’n begrip wat ’n mens nie deesdae verstaan nie, maar kom uit ’n tyd toe die oseane wetteloos was en alle handelskepe toegerus was vir selfverdediging. "Reprisal" in die Engels term "letter of marque and reprisal " het behels dat die koning se toestemming om vergelding gevra kon word teen buitelandse prinse of burgers. Die vroegste geval van vergeldingstoestemming in Engeland was in 1295 tydens die bewind van koning Eduard I. Die idee van wraak wat met ’n kapersbrief gepaard gegaan het, het tot in 1620 in Engeland geldig gebly. ’n Aansoek om so ’n brief moes ’n raming van verliese ingesluit het.
Kaapse tiptol
Gedrag
Hul neste word in sekere gebiede geparasiteer deur die Bontnuwejaarsvoël, wat haar eiers saam in die nes lê en van die tiptol verwag om dit vir haar uit te broei (tipiese koekoekgedrag).
Franco Smith
Newport
In Augustus 1999 is aangekondig dat Smith hom by Newport in Wallis sou aansluit. Hy het in 27 wedstryde vir hulle gespeel en 38 punte aangeteken.
Treviso
Smith het na Italië teruggekeer om aan die einde van 2002 vir Treviso te speel. Hy het vir vier seisoene daar gebly en het in 60 wedstryde vir die span gespeel. Gedurende sy tyd by hierdie klub het die span die Nasionale Kampioenskap van Uitmuntendheid in 2002–2003 en die Coppa Italia in 2005 gewen.
Suid-Afrika
Smith het in 9 toetse vir die Springbokke gespeel. Hy het sy debuut op 6 Desember 1997 teen Skotland gemaak en sy laaste wedstryd was op 7 Augustus 1999 teen Nieu-Seeland.
Avogadriet
Avogadriet   is 'n kalium-sesiumtetrafluoroboraat in die haliedklas minerale. Avogadriet kristalliseer in die ortorombiese kristalstelsel (ruimtegroep Pnma) met selparameters a 8.66 Å, b 5.48 Å en c Å 7.03.
Kaptein Charles Johnson
Kaptein Charles Johnson Otiende was die Britse skrywer van die boek A General History of the Robberies and Murders of the most notorious Pyrates. Sy identiteit is onbekend; geen rekord bestaan van ’n kaptein met dié naam nie en dit is vermoedelik ’n skuilnaam van een van Londen se skrywer-uitgewers. Sommige geleerdes glo "Charles Johnson" is eintlik die skrywer Daniel Defoe, maar dit word betwis.
Axinella copiosa
Axinella copiosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Jan Kamp
Op Potchefstroom
Kamp het aanvanklik geskiedenis en Nederlandse taal- en letterkunde doseer, maar later net letterkunde. Deurgaans het hy geëis dat alle kuns nasionaal moet wees. As dosent was hy 'n man met liefdevolle aanvoeling van sy studente, van ernstige, ware kunssin, van koersvaste Calvinistiese lewensrigting, ’n ware denker en vinnige, oortuigende spreker.
Monrovia
Monrovia is die hoofstad en grootste stad van Liberië, 'n land in Wes-Afrika aan die Atlantiese Oseaan. Die stad het in 2008 'n bevolking van 1 010 970 gehad. Die stad is op 25 April 1822 gestig en na die Amerikaanse president James Monroe genoem.
Geskiedenis
Op 7 Januarie 1822 het 'n tweede skip die setlaars gered en hulle na Kaap Mesurado geneem om die nedersetting Christopolis te stig. In 1824 word die stad herdoop tot Monrovia na James Monroe, destydse president van die Verenigde State, wat 'n prominente ondersteuner van die kolonie was en die verskeping van bevryde swart slawe en eks-Karibiese slawe van die Verenigde State van Amerika en die Karibiese eilande na Liberië verkies het bo emansipasie in Amerika.
1768
Die jaar 1768 was 'n skrikkeljaar wat volgens die Gregoriaanse kalender op 'n Vrydag begin het. Dit was die 68ste jaar van die 18de eeu n.C. In teenstelling met gewone jare het die jaar 366 dae en 'n 29 Februarie gehad.
SVA Bad Hersfeld
SVA Bad Hersfeld  is 'n sokkerklub uit Bad Hersfeld in die deelstaat Hesse in Duitsland. Benewens sokker, het die klub ook 'n afdeling vir brennbal, die Duitse weergawe van 'n tradisioneel Skandinawiese spel. Asbach is 'n dorpsdeel van Bad Hersfeld wat voorheen 'n onafhanklike dorp was.
Denis Worrall
Kandidaat in Helderberg
Worrall glo hy het die verkiesing verloor (met 39 stemme teen Chris Heunis, minister van grondwetlike beplanning) weens die insluiting van 'n deel van die konserwatiewe, Afrikaanse voorstad Brackenfell, waar die N.P. oorweldigende steun geniet het. Selfs die wynboere aan die Stellenbosse kant van sy kiesafdeling het hom ondersteun teen die N.P. omdat hulle raadop was met die sanksies teen Suid-Afrika wat wynuitvoer belemmer het. Natal se suikerboere wou hê hy moes in die kiesafdeling Port Natal staan (jare lank 'n veilige Verenigde Party-setel, maar later 'n N.P.-vesting) en hy glo hy kon die setel gewen het, maar hy het op Helderberg besluit al was hy bekend as universiteitslektor in Durban. Worral se eerste ervaring as verkiesingskandidaat was elf jaar vantevore toe hy in 'n tussenverkiesing op 5 Mei 1976 in Durban-Noord gestaan het as Nasionale Party-kandidaat en derde gekom met 3 139 stemme in die Progressiewe Reformiste Party se eerste en enigste oorwinning by die stembus toe S.A. Pitman (4 243 stemme) met 'n skrale meerderheid van 324 wen teen die V.P. se W.B. Reynolds (3 919 stemme).
Sakeman en akademikus
Reeds in 1990 stig hy Omega Investment Research (Pty.) Ltd., waarvan hy die Kaapse kantoor en sy seun, Lyndon Matthew Worrall, die Londense kantoor behartig. Die maatskappy bevorder buitelandse belegging in Suid-Afrika.
In 1971 verskyn uit sy pen South Africa government and politics, die eerste algemene handleiding oor die onderwerp, en hy lewer onder andere ook 'n bydrae oor die Suid-Afrikaanse kiesstelsel vir Perspektief op ons partypolitiek en politieke partye van 1976.
Arpad
Arpad (moontlik die moderne Tell Rifaat, Sirië) was ’n antieke Aramese Siries-Hetitiese stad in Noordwes-Sirië, noord van Aleppo. Dit het die hoofstad geword van die Aramese staat Bit Agusi, wat in die 9de eeu v.C. deur Gusi van Yakhan gestig is.
In die Bybel
Die Asssiriese hoofadjudant noem die gode van Arpad onder dié wat hy beweer nie hulle stede van die Assiriërs kon red nie.
Argeologie
’n Argeologiese span van die Universiteit van Londen het die terrein ondersoek. Daarna is uitgrawings in 1961 en 1964 by Tell Rifaat gedoen. In 1977 het dieselfde universiteit se argeologiese span ’n opname in die gebied om Tell Rifaat gedoen.
Sugiliet
Sugiliet  (/ˈsuːɡᵻlaɪt/ SOO-gi-lyt), ook bekend as lavuliet, koninklike Asel, cybeliien, en wesseliet, is 'n relatief skaars pienk tot pers siklo-silikaat mineraal met die ingewikkelde chemiese formule. Sugiliet kristalliseer in die heksagonale kristalstelsel met prismatiese kristalle. Kristalle word selde aangetref, en Sugiliet kom gewoonlik in massiewe vorm voor. Dit het 'n Mohs hardheid van 5,5-6,5 en 'n soortlike gewig (relatiewe digtheid) van 2,75-2,80. Dit is meestal ondeursigtig.
Gebruike
Dit is ook gewild onder mineraalversamelaars, veral in kristalvorm.
Vitamien E
Vitamien E verwys na 'n groep van agt komplekse vetoplosbare vitamiene, onder andere die tokoferole en tokotrinole. Uit die baie verskillende vorms van vitamien E, is gamma-tokoferol die mees algemene in 'n Westerse dieet.
Kaliumperchloraat
Kaliumperchloraat is 'n sout wat uit kalium en perchloraat-ione bestaan. Dit is die kaliumsout van perchloorsuur.
Labrador Retriever
Gebruik
In die jongste jare word labrador retrievers dikwels as begeleidingshonde vir blindes ingespan.
Gardameer
In 268 het 'n deurslaggewende slag naby die Gardameer (destyds onder sy Latynse naam Lacus Benacus bekend) plaasgevind waartydens Romeinse troepe 'n leër van Alemanniese krygers verslaan het.
Long Tom
Ontplooiing van die kanonne
Die Long Tom op die treintrok is suidwaarts gestuur en by Renosterrivier in die Vrystaat het dit ’n paar skote op die aankomende Engelse gevuur en toe gevlug. Dieselfde het gebeur by Donkerhoek. Die Jood het dieselfde gedoen, maar sonder om ’n skoot af te vuur. Die derde Long Tom het sommer vroeg-vroeg op die trein na Middelburg geklim. Die drie Long Toms het eers by Belfast omgedraai om die Britte weer behoorlik aan te vat.
Letabarivier
Die enigste eietydse skriftelike bron van die plek waar die Long Tom vernietig is, is die dagboek van die kanonnier Frederik Rothmann. Hy het geskryf dat hulle op 11 Oktober 1900 by Haenertsburg aangekom het. Hulle het daar gebly tot 19 Oktober en toe na Pietersburg vertrek. Op daardie dag skryf hy dat die kanonne, insluitend die Long Tom,  die vorige dag opgeblaas is. Hy voeg by: "Ek het ’n stuk van Long Tom as soewenier behou". Die geskut was klaarblyklik digby Haenertsburg opgeblaas. Grobler vertel dat hy in 1954 Haenertsburg toe is om na oorblyfsels van ’n Long Tom te gaan soek. Daar het hy ’n Barkhuysen ontmoet, wat gesê het dat hy as jong seun daar gewoon het en presies weet waar die Long Tom vernietig was. Hy neem hom toe na die Letabarivier, omtrent drie kilometer oos van Haenertsburg, en wys die plek uit. Later het ’n swart man dieselfde plek onafhanklik ook uitgewys. Hierdie plek is nou waarskynlik toe onder die Ebenezerdam.
1741
Die jaar 1741 was 'n gewone jaar wat volgens die Gregoriaanse kalender op 'n Sondag begin het. Dit was die 41ste jaar van die 18de eeu n.C. Soos ander gewone jare het die jaar 12 maande, 52 weke en 365 dae gehad.
2019 Superrugbyseisoen
Kompetisieformaat
Die 15 deelnemende spanne is verdeel in drie geografiese konferensies: die Australiese konferensie (bestaande uit vier Australiese spanne en die Japanse ), die Nieu-Seelandse konferensie (bestaande uit vyf Nieu-Seelandse spanne), en die Suid-Afrikaanse Konferensie (bestaande uit vier Suid-Afrikaanse spanne en die Jaguares van Argentinië).
In die groepfase was daar 18 rondtes van wedstryde, met elke span wat 16 wedstryde speel met twee rondtes loslootjies, wat sorg vir 'n totaal van 120 wedstryde. Spanne sal agt inter-konferensiewedstryde en agt kruis-konferensiewedstryde speel; hulle sal twee keer teen elke ander span in hul konferensie speel – een keer tuis en een keer weg – en sal een keer teen vier van die spanne in die ander twee konferensies speel.
Die boonste span in elk van die drie konferensies het vir die kwarteindrondte kwalifiseer, asook die volgende vyf spanne met die beste uitslae oor die drie konferensies, bekend as "wildcards". Die konferensiewenners en die beste "wildcard"-span was die gashere vir die kwarteindrondtes. Die wenners van die kwarteindrondtes het tot die halfeindstryd gevorder, en die wenners van die halfeindrondtes tot die eindstryd.
2020 Hongaarse Grand Prix
Die 2020 Formule Een Hongaarse Grand Prix (Hongaars: Formula 1 Aramco Magyar Nagydij 2020) het op 19 Julie 2020 op die Hungaroring in Budapest, Hongarye plaasgevind.
Saxon
Die groep is opgerig met die naam "Son of a Bitch" deur Biff Byford, Paul Quinn, Graham Oliver, Steve Dawson en Pete Gill. Die naam is snel verander na "Saxon".
National Independent Civic Organisation
Die party beywer hom vir die regte van alle rasse en wil die oorheersing deur een rassegroep in die land teenstaan.
Axinella crinita
Die spons behoort tot die genus Axinella en tot die familie Axinellidae. Die wetenskaplike naam van die spesie is die eerste keer geldig gepubliseer in 1905 deur Thiele.
Vliegdekskip
Samestelling van 'n vliegdekskip
Bo-op, gewoonlik aan die kant van die skip, is die eiland. Dit huisves die brug, vanwaar die skip beheer word, die beheerkamer, vanwaar die vliegtuigbewegings beheer word en baie toerusting bv. kommunikasie en radars. Daar is ook 'n beheertoring in die brug, net soos by 'n lughawe. Die eiland staan op die vliegdek. Die vliegdek word gebruik deur vliegtuie om te land en op te styg. Die vliegdek word ook goed gepantser vir beskerming van die skip. Op die vliegdek is 'n stoomkatapult, wat gebruik word om die vliegtuie te versnel wanneer hulle opstyg. Onder die vliegdek is die loodse waar die vliegtuie gestoor word wanneer hulle nie in gebruik is nie. Die vliegdekskip het tot drie hysers waarmee die vliegtuie na en van die vliegdek geneem word.
Binne, onder die vliegtuigloodse, is daar verskeie dekke vir die verblyf van die bemanning wat tot 5 000 groot kan wees. Op die onderste vlak is die enjinkamer. Daar is ook tenks vir bunkerolie vir die skip self, tenks vir vliegtuigbrandstof en tenks vir drinkwater. Daar moet ook voorsiening gemaak word vir stoorplek van rantsoene (voedsel) vir die bemanning, ammunisie en onderdele vir die vliegtuie en instandhouding van die skip self.
Daar kan tot 95 vliegtuie op die skip gestoor word.
Axinella cylindratus
Axinella cylindratus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Stervorming
Interstellêre wolke
In die digte newels waar sterre vorm, is ’n groot deel van die waterstof in die molekulêre vorm (H2), en daarom word dié wolke molekulêre wolke genoem. Die Herschel-ruimtesterrewag het onthul dat filamente alomteenwoordig is in molekulêre wolke. Digte molekulêre filamente, wat belangrik in die stervormingsproses is, sal in swaartekraggebonde kerns versplinter, en die meeste van dié kerns sal tot sterre ontwikkel. Die voortdurende aangroei (of akkresie) van gas, geometriese buiging en magneetvelde kan bepaal presies op watter manier die filamente versplinter. Waarnemings het daarop gedui dat die koelste wolke geneig is om sterre met ’n klein massa te vorm. Hulle is eers in die infrarooi binne-in die wolk sigbaar, en daarna is hulle oppervlak in sigbare lig te sien wanneer die wolk verdwyn. Reusagtige molekulêre wolke, wat gewoonlik warmer is, het sterre van alle massas tot gevolg. Hierdie reusewolke het gewoonlik ’n digtheid van sowat 100 deeltjies per cm3, ’n deursnee van 100 ligjare, massas van tot 6 miljoen sonmassas en ’n gemiddelde interne temperatuur van sowat 10 K. Omtrent die helfte van die totale massa van die galaktiese interstellêre medium word uitgemaak deur die molekulêre wolke, en in die Melkweg is ’n geraamde 6 000 van hulle, elk met ’n massa van meer as 100 000. Die naaste newel aan die Son waar swaar sterre vorm, is die Orion-newel, 1 300 ligjare van ons af. Sterre met ’n kleiner massa word egter 400-450 ligjare van hier gevorm in die Rho Ophiuchi-wolkkompleks.
Wolkinstorting
Ander faktore kan ook stervorming veroorsaak. Verskeie dinge kan gebeur om die molekulêre wolk ineen te druk en instorting te veroorsaak. Wolke kan teen mekaar bots of ’n nabygeleë supernova-ontploffing kan dit teweegbring. In laasgenoemde geval sal materie vanweë ’n skokgolf teen hoë snelhede in die wolk geskiet word. (Die nuwe sterre wat ontstaan, kan self supernovas skep.) Ook kan die botsing van sterrestelsels ’n enorme uitbarsting van stervorming veroorsaak terwyl die gaswolke in elke stelsel deur galaktiese getykragte saamgepers en versteur word. Laasgenoemde meganisme kan verantwoordelik wees vir bolswerms.
’n Supermassiewe swartkolk in ’n sterrestelsel kan die tempo van stervorming in die middel van die stelsel reguleer. ’n Swartkolk wat instromende materie versamel, kan aktief word en ’n sterk wind uitstuur. Dit kan verdere stervorming voorkom. In ouer stelsels kan swartkolke wat radiofrekwensie-uitstralende deeltjies teen byna die ligsnelheid uitstraal, ook die vorming van sterre verhoed. Radio-uitstralings of winde wat teen wolke bots, kan egter ook stervorming aanhelp.
thumb|220px|Die [[dwergsterrestelsel ESO 553-46 het een van die grootste tempo's van stervorming van die sowat duisend stelsels naby die Melkweg. ]] Terwyl ’n wolk instort, breek dit in al hoe kleiner dele op totdat die fragmente omtrent die massa van ’n ster het. In elk van dié fragmente straal die instortende wolk die energie weg wat verkry word uit die vrystelling van swaartekrag- potensiële energie. Namate die digtheid toeneem, word die fragmente ondeursigtig en raak hulle dus minder doeltreffend in die wegstraling van die energie. Dit verhoog die temperatuur van die wolk en voorkom verdere fragmentasie. Die fragmente verdig nou in roterende sfere gas wat as embrio's vir sterre dien.
Protoster
Gedurende die instorting raak die wolk se digtheid na die middel toe groter, en dus raak dié deel eerste opties ondeursigtelik. Dit gebeur wanneer die digtheid sowat 10-13 g/cm3 is. ’n Kernstreek, wat die eerste hidrostatiese kern genoem word, vorm waar die instorting tot ’n einde kom. Dit neem steeds in temperatuur toe soos bepaal deur die viriaalteorie. Die gas wat na hierdie ondeursigtige streek stroom, bots daarmee en veroorsaak skokgolwe wat die kern verder verhit.
thumb|links|’n Saamgestelde foto van jong sterre in en om die molekulêre wolk [[Kefeus (sterrebeeld)|Kefeus B.]] Wanneer die kerntemperatuur sowat 2 000 K is, dissosieer die termiese energie die H2-molekules. Dit word gevolg deur die ionisasie van die waterstof- en heliumatome. Dié prosesse absorbeer die energie van die imkrimping. Wanneer die digtheid van die instromende materie sowat 10-8 g/cm3 is, is die materie deursigtig genoeg dat energie wat deur die protoster uitgestraal word, kan ontsnap. Die kombinasie van konveksie in die protoster en die uitstraling van sy oppervlak af stel die ster in staat om verder in te krimp. Dit duur voort totdat die gas warm genoeg is dat die interne druk kan keer dat die protoster verder deur swaartekrag saamgepers word – ’n toestand bekend as hidrostatiese ewewig. Wanneer dié fase byna voltooi is, is die voorwerp bekend as ’n protoster.
links|thumb|220px|Die stervormingsgebied [[Wolf (sterrebeeld)|Lupus 3. ]] Wanneer die omringende gas en stof verwyder is en akkresie ophou, word die ster as ’n voorhoofreeksster (VHR-ster) beskou. Die energiebron van hierdie voorwerpe is swaartekraginstorting, in teenstelling met die waterstofverbranding in hoofreekssterre. Op die Hertzsprung-Russell-diagram beweeg voorhoofreekssterre met ’n massa van meer as 0,5 eers vertikaal na onder en dan links en horisontaal totdat dit eindelik die hoofreeks bereik. Dié met ’n massa van minder as 0,5 bly vertikaal beweeg.
Die stadiums van die proses is goed gedefinieer by sterre van 1 en kleiner, maar in sterre met ’n groter massa is die lengte van die stervormingsproses vergelykbaar met ander stadiums van hulle ontwikkeling en dus baie korter. Die proses is ook nie so goed gedefiniseer nie. Die latere ontwikkeling van sterre word in sterevolusie bestudeer.
Samaria
Sebaste
240px|thumb|Die fondament van die Augusteum-tempel op die berg. In 30 v.C. het keiser Augustus die stad aan Herodes die Grote gegee en dié het dit hernoem na Sebaste (Hebreeus: סבסטי), ter ere van Augustus ("Sebaste" is die vroulike vorm van die Griekse Sebastos, "Augustus"). Van die oorblyfsels uit dié tydperk is die Augusteum, wat bestaan uit ’n tempel en groot voorhof wat oor die Omri-paleis op die kruin gebou is; ’n stadspoort en ’n straat met pilare tussen die ooste en weste; ’n Romeinse teater aan die noordoostelike hang van die akropolis; ’n tempel gewy aan Kore op ’n terras noord van die akropolis; en ’n stadion noordoos in die vallei daaronder. Oos van die akropolis, in ’n gebied wat die antieke stad met die moderne dorp Sebastia verbind, staan die forum met die gedeeltelik uitgegraafde basilika aan die westekant.
2009 ADSL-prysoorlog in Suid-Afrika
Volgens Gian Visser, hoof- uitvoerende beampte (HUB) van Afrihost, was die grootste katalisator vir hierdie skielike verlaging van markpryse die ingebruikneming van die ondersese optieseveselkabel SEACOM in 2009, wat tot 'n toename in Suid-Afrika se internasionale bandwydte gelei het. Dit het weer laer internasionale bandwydtepryse tot gevolg gehad, wat internetdiensverskaffers aan eindgebruikers kon oordra.
NZASM 13 Tonner 0-4-0T
Nadat goud in 1886 op die Witwatersrand ontdek is, ontwikkel verskeie bedrywe hier. Steenkool is in Boksburg gemyn, maar dit lê 26 km vanaf Johannesburg. Op 20 Julie 1888 kry die Nederlandsche-Zuid-Afrikaansche Spoorweg­maatschappij 'n toegewing om 'n spoorlyn tussen die twee stede te bou. Die spoorlyn is op 17 Maart 1890 amptelik geopen. Nadat die toegewing hersien is, is die spoorlyn uitgebrei en vanaf Boksburg tot by Springs in die ooste en van Johannesburg tot by Krugersdorp in die weste verleng.
Anders as ander spoorwegkonstruksieprojekte, moes alle toerusting deur ossewaens oor land vervoer word. 'n Monteerfabriek is in Elandslaagte (deesdae se Germiston) gebou waar die eerste NZASM-lokomotiewe saamgestel is. Ses lokomotiewe is deur die vervaardigers Maschienenfabriek Esslingen gelewer. Vyf van hulle is 14-tonners en die sesde was hierdie 13-tonner. Die 13-tonner, wat die laagste fabrieknommer gekry het, is amper dieselfde as die 14-tonners, maar het 'n kleiner steenkoolkas en 'n kleiner watertenk gehad.
Stiftsgymnasium Melk
Die Stiftsgymnasium Melk (volledige amptelike naam Öffentliches Stiftsgymnasium und Oberstufenrealgymnasium der Benediktiner in Melk) is 'n humanistiese gimnasium wat as privaat skool deur die Benediktyne-abdy van Melk in die Oostenrykse deelstaat Neder-Oostenryk bedryf word en ook in die abdy-kompleks gevestig is. Die skool geniet Oostenrykse Öffentlichkeitsrecht ("openbare reg"), dit wil sê sy eindsertifikate is gelykgestel aan dié van openbare skole.
Kundigheidsverlies
Geskiedenis in Suid-Afrika
Luidens die Verenigde Nasies se Departement van Ekonomiese en Sosiale Aangeleenthede het 786 554 emigrante tussen 2010 en 2015 Suid-Afrika verlaat.
Statistieke Suid-Afrika is bewus van die emigrasie van kundige Suid-Afrikaners, maar kan dit nie in syfers weergee nie.
Microlarinus lareynii
Hierdie insekte word sedert 1961 in die Verenigde State as natuurlike plaagbeheer teen duwweltjies gebruik, wat 'n indringerspesie daar is.
2011 Spaanse Grand Prix
Die 2011 Formule Een Spaanse Grand Prix is op 22 Mei 2011 op die Circuit de Barcelona-Catalunya in Montmeló, Spanje gehou. Dit was die vyfde wedren van die kampioenskapseisoen en is deur Sebastian Vettel in sy Red Bull-Renault gewen.
Sewe Slapers van Efese
Die vroegste weergawe van die verhaal kom van die Siriese biskop Jakob van Sarug (omstreeks 450–521), en kom weer van ’n vroeëre Griekse bron wat nou verlore is. ’n Oorsig van die verhaal kom voor in Gregorius van Tours (538-594), asook in Paulus Diaconus (720-799) se Geskiedenis van die Lombarde. Die bekendste Westerse weergawe verskyn in Jacobus de Voragine se Goue Legende.
Christelike vertolking
Decius is in 251 dood, en in die daaropvolgende jare het die Christendom die staatsgodsdiens van die Romeinse Ryk geword. Heelwat later – gewoonlik aangedui as die bewind van Theodosius II (408–450) – het die eienaar van die grond besluit om die toegemesselde opening van die spelonk oop te breek en die grot as ’n kraal vir sy beeste te gebruik. Hy het die Sewe Slapers binne-in aangetref. Hulle het wakker geword en gedink hulle het net ’n dag lank geslaap. Een van hulle is na Efese gestuur om kos te koop met die waarskuwing dat hy versigtig moet wees dat die heidene hom nie herken en vang nie. Toe hy in die stad kom, was hy verbaas toe hy geboue met kruise daar aantref; die mense van die stad was weer verbaas oor die man se ou muntstukke uit die bewind van Decius. Die biskop is laat roep om die slapers te ondervra; hulle het vir hom hul verhaal vertel en is dood terwyl hulle God geprys het.
In die Koran
duimnael|200px|Die Grot van die Sewe Slapers buite Efese, Turkye.
11. Daarom het Ons hulle vir ’n aantal jare in die Spelonk doofgemaak.
15. Hierdie volk van ons het gode buiten Hom aangeneem. Waarom bring hulle geen duidelike bewyse omtrent hulle nie? Wie is meer onregverdig as hy wat ’n leuen teen Allah versin?
16. En daar is aan hulle gesê: Wanneer julle van hulle en dít wat hulle buiten Allah aanbid, afskeid neem, neem dan julle toevlug tot die Spelonk; julle Heer sal Sy barmhartigheid aan julle bewys en vir julle die saak gunstig laat besleg.
Ligging van die grot en lengte van slaap
Mirza Basheer-ud-Din Mahmood Ahmad oorweeg in sy kommentaar op die Koran die moontlikheid dat die verhaal gegrond is op die vroeëre legende van Josef van Arimatea se besoek aan Glastonbury in Somerset, Engeland, en dat die grot ’n metafoor vir Engeland is. Hy het die grafkelders van Rome egter as ’n meer waarskynlike bron van die legende beskou.
’n "Moskee van die Sewe Slapers" bestaan ook in die Algeriese dorp N'Gaous, maar hier verloop die legende effens anders: sewe mense wat in historiese tye daar gewoon het, het geheimsinnig verdwyn en is baie jare later wonderbaarlik gevind deur die vroom Sidi Kacem (d. 1623), wat toe gelas het dat ’n moskee op die plek gebou word. Dis interessant dat die moskee ’n paar pilare uit die Romeinse tydperk bevat met twee inskripsies wat Trebonianus Gallus, die opvolger van Decius, noem.
Axinella damicornis
Die spons behoort tot die genus Axinella en tot die familie Axinellidae. Die wetenskaplike naam van die spesie is die eerste keer geldig gepubliseer in 1794 deur Esper.
Ayman al-Zawahiri
In 1998 is bekend gemaak dat Al-Zawahiri buiten 'n Switserse ook 'n Nederlandse paspoort onder die naam Sami Mahmoud El Hifnawi het.
James Randi
Towenaar
Randi is daarvan beskuldig dat hy "ware psigiese magte" gebruik het om dade soos lepelbuiging uit te voer. Volgens James Alcock (Professor in sielkunde in Kanada), tydens 'n vergadering waar Randi besig was om die optredes van Uri Geller ('n berugte towenaar en selfverklaarde psigiese verhoogkunstenaar) te dupliseer, het 'n professor van die Universiteit van Buffalo geskree dat Randi 'n bedrieër was. Randi het gesê: "Ja, inderdaad, ek is 'n verneuker, ek is 'n bedrieër, dit is wat ek doen vir 'n bestaan. Alles wat ek hier gedoen het, was deur misleiding." Die professor het teruggeskreeu: "Dit is nie wat ek bedoel nie. Jy is 'n verneuker omdat jy voorgee dat jy hierdie dinge deur middel van misleiding doen, maar jy gebruik eintlik psigiese kragte en mislei ons deur dit nie te erken nie." 'n Soortgelyke gebeurtenis het Senator Claiborne Pell, 'n bevestigde gelowige in psigiese verskynsels, betrek. Toe Randi persoonlik aan Pell gedemonstreer het dat hy – deur eenvoudige bedrieëry – 'n versteekte tekening wat deur die senator gemaak is, kon openbaar, het Pell geweier om te glo dat dit 'n toertjie is, en gesê: "Ek dink Randi is miskien 'n psigiese persoon en doen dit sonder dat hy dit besef." Randi het deurentyd ontken dat hy enige paranormale magte of vermoëns het.
Skrywer
Randi was 'n gereelde bydraer tot die skeptiese Amerikaanse tydskrif, "Skeptic" en het die kolom "'Twas Brillig..." geskryf, en het ook op sy redaksie gedien. Hy dra ook gereeld by aan die Skeptical Inquirer-tydskrif, wat uitgegee word deur die Komitee vir Skeptiese Ondersoek (CSI), waarvan hy ook 'n genoot is.
Skeptikus
Randi het in 1972 in die internasionale kollig beland toe hy die eise van Uri Geller in die openbaar betwis het. Hy het Geller daarvan beskuldig dat hy niks meer as 'n bedrogspulkunstenaar en 'n bedrieër is wat standaard towertoertjies gebruik om sy beweerde paranormale toertjies te bewerkstellig, en hy het sy aansprake uitgelê in die boek The Truth About Uri Geller (1982).
Geller het Randi en CSICOP in 1991 vir $15 miljoen gedagvaar en verloor. Geller se saak teen CSICOP is in 1995 uitgegooi, en hy is beveel om $120 000 te betaal vir die indiening van 'n ligsinnige saak. Die regskoste wat Randi aangegaan het, het byna die hele $272 000 toelaag gebruik wat deur die MacArthur-stigting in 1986 aan Randi toegeken is vir sy werk. Randi het ook die bewerings van Geller van die hand gewys dat Geller "psigiese fotografie" kon vervaardig (wat beroemd gemaak is deur die geval van Ted Serios in die 1960's). Dit is 'n kwessie, volgens Randi, van bedrieglike fotografie met behulp van 'n eenvoudige optiese apparaat in die hand. Gedurende die tydperk van Geller se regsgeskil het die leiers van CSICOP, wie nie 'n teiken vir Geller se geding wou word nie, geëis dat Randi nie kommentaar lewer op Geller nie. Randi het geweier en bedank, hoewel hy 'n eerbiedige verhouding met die groep gehandhaaf het, wat in 2006 die naam verander het na die Komitee vir Skeptiese Ondersoek (CSI). In 2010 is Randi aangestel as een van die 16 nuwe CSI-genote wat deur die direksie verkies is.
Die 2010's
Randi het begin met 'n reeks konferensies bekend as 'The Amazing Meeting' (TAM), wat vinnig die grootste byeenkoms van skeptici in die wêreld geword het, en gehore uit Asië, Europa, Suid-Amerika en die Verenigde Koninkryk getrek het. Dit het ook 'n groot persentasie jonger mense aangetrek. Randi is gereeld op vele podsendings te sien, waaronder The Skeptics Society se amptelike podcast Skepticality en die Sentrum vir Ondersoek (CFI) se amptelike podsending Point of Enquiry. Vanaf September 2006 het hy by geleentheid bygedra tot The Skeptics' Guide to the Universe-podsending met 'n kolom getiteld "Randi praat." Boonop is The Amazing Show 'n podsending waarin Randi verskillende anekdote in 'n onderhoudformaat deel.
Paranormale uitdaging van een miljoen dollar
Randi het die Britse sakeman Jim McCormick (die uitvinder van die valse "ADE 651"-bomverklikker) gevra om die uitdaging in Oktober 2008 aan te pak. Randi noem die ADE 651 "'n nuttelose kwak-apparaat wat geen ander funksie kan verrig as om naïewe persone van hul geld te beroof nie. Dit is vals, 'n bedriegspul, 'n swendel en 'n blatante bedrog. Bewys my verkeerd en neem die miljoen dollar." Daar was geen antwoord van McCormick nie. Volgens Irakse ondersoekers is die ADE 651, wat korrup verkoop is aan die polisie se bomspanne in Bagdad, verantwoordelik vir die dood van honderde burgerlikes wat gesterf het as gevolg van terreurbomme wat nie opgemerk is by kontrolepunte nie. Op 23 April 2013 is McCormick skuldig bevind aan drie aanklagte van bedrog by die "Old Bailey"-hof in Londen; hy is daarna tot tien jaar gevangenisstraf gevonnis vir sy deel in die ADE 651-skandaal, wat Randi die eerste een was om bloot te lê.
Boksburg
Boksburg is 'n stad aan die Oos-Rand van Gauteng, Suid-Afrika. Dit is in 1887 uitgelê om die omliggende goudmyne te bedien, en is die tweede oudste stad aan die Witwatersrand. Dit is genoem na die staatsekretaris van die Zuid-Afrikaansche Republiek, Willem Bok. Hoofrifweg het Boksburg verbind aan al die ander hoofmyndorpe aan die Witwatersrand en die Angelo Hotel (1887) het gedien as 'n skofpos.
James Randi
Uri Geller
Geller het Randi sowel as die Komitee vir Skeptiese Ondersoek (CSICOP) gedagvaar. CSICOP het aangevoer dat die organisasie nie verantwoordelik was vir Randi se uitlatings nie. Die hof het ooreengekom dat die insluiting van CSICOP ligsinnig is en hulle van die aksie laat vaar, wat Randi alleen laat staan het, sowel as met die regskoste. Geller is beveel om aansienlike skadevergoeding te betaal, maar slegs aan CSICOP. Die saak is later buite die hof geskik, en die besonderhede van die skikking is vertroulik gehou. Die skikking sluit ook 'n ooreenkoms in dat Geller nie Randi sou nastreef vir die toekenning in die Japannese saak of in ander uitstaande gevalle nie.
Boksburg
Demografie
Volgens die 2011-sensus het Boksburg 260 321 inwoners gehad, dus die 16de meesbewoonde gebied in Suid-Afrika, waarvan 147 623 (56,7%) Swartes en 73 887 (28,4%) Blankes was. Afrikaans (28,5%) en Engels (18,6%) is die grootse huistale
Kokerboom
San van vervloë dae het die bas van kokerbome gebruik om kokers vir hul gifpyle te maak.
James Randi
Persoonlike lewe
Toe hy in die 1960's sy eie radioprogram aanbied, het Randi in 'n klein huis in Rumson, New Jersey gewoon, met 'n tekenbord op die perseel: "Randi – Charlatan". In 'n openbare biblioteek in Fort Lauderdale in 1986 het Randi, wat toe onlangs na Florida verhuis het, die kunstenaar uit Venezuela José Alvarez (gebore Deyvi Orangel Peña Arteaga) ontmoet. Hulle het uiteindelik saam verhuis, en is op 2 Julie 2013 in Washington getroud, met Randi die volgende maand 85 jaar oud. Hulle gaan woon hierna in Plantation, Florida.
Wêreldrekords
Die volgende is Guinness World Records:
Eksterne skakels
Media
2011 Superrugbyseisoen
Die kompetisie is oor 21 weke beslis met ’n totaal van 125 wedstryde wat gespeel is. Dit begin met drie groepe van vyf spanne wat volgens lande ingedeel is (daar was dus ’n Australiese, Nieu-Seelandse en Suid-Afrikaanse groep). Met die nuwe formaat het die seisoenwedstryde uit twee tipes wedstryde bestaan, nl.:
Axinella digitiformis
Die spons behoort tot die genus Axinella en tot die familie Axinellidae. Die wetenskaplike naam van die spesie is die eerste keer geldig gepubliseer in 1996 deur Lehnert & Van Soest.
Eddie Daniels
Die Begin
Eddie se vader was 'n Engelsman uit Engeland, en sy moeder 'n sogenaamde Kleurling; dus is hy outomaties as Kleurling geklassifiseer. Hy neem aanstoot aan hierdie term, en verkies om 'n Suid-Afrikaner genoem te word. Hy het grootliks gelukkige kinderdae deurgebring in die omgewing om Distrik Ses en Lavender Hill. Ontmoetings en voorvalle met bendes en die polisie het bygedra tot die vorming van sy sterk gevoel oor regverdigheid en ordentlike gedrag. Met Tafelberg so naby, het hy en sy vriende genoeg geleentheid gehad vir stap en bergklim.
Politiek
Met sy terugkeer na Kaapstad, vanaf Oranjemund, begin Eddie meer bewus word van ongeregtigheid deur sy betrokkenheid by 'n fotografiese saak. Hy begin sien hoeveel mense seergemaak word slegs deurdat hulle nie wit was nie. Na sy deelname aan verskeie demonstrasies, vind hy dat die beginsels van die Liberale Party – demokrasie en geregtigheid in 'n nie-rassige Suid-Afrika – hom besonder byval.
FIFA Sokker-Konfederasiebeker in 2005
Groepfase
Agt spanne het aan die groepfase deelgeneem. Die boonste twee spanne in elke groep het na die uitklopfase deurgedring.
Meeste doele aangeteken
Meeste doele aangeteken:
Laurie Davidson (akteur)
Laurie Davidson (gebore 1992) is 'n Engelse akteur. Hy is bekend vir sy rol in die televisiereeks Will (2017).
Portlandsement
Die Europese Standaard EN197.1 definieer portlandsement as volg: “portlandsementklinker is 'n hidrouliese materiaal wat moet bestaan uit minstens twee derdes op 'n massabasis kalsiumsilikate (3CaO.SiO2 en 2CaO.SiO2), met die oorblywende massa wat uit aluminium- en ysterbevattende klinkerfases en ander verbindings bestaan. Die verhouding CaO tot SiO2 mag nie minder as 2,0 wees nie. Die magnesiuminhoud (MgO) mag nie 5,0% per massa oorskry nie.” (Die laaste twee vereistes is reeds in 'n Duitse standaard van 1909 uitgestippel.)
Vervaardig
Die vervaardiging van portlandsement bestaan uit drie fundamentele stappe:
Sementchemie is baie ingewikkeld, dus is 'n spesiale notasie deur sementchemici ontwikkel om die formules vir die algemene oksiede wat in sement voorkom te vereenvoudig. Dit weerspieël die feit dat die meeste elemente in hul hoogste oksidasietoestand teenwoordig is en chemiese analise van sement word uitgedruk as 'n massapersentasie van hierdie denkbeeldige oksiede.
Kode van Ur-Nammu
Agtergrond
thumb|links|[[Ur-Nammu (sitende) op die afdruk van ’n silinderseël, omstreeks 2100 v.C.]] Die voorwoord skryf die wette toe aan koning Ur-Nammu van Ur (2112-2095 v.C.). Daar word nog effens gedebatteer oor die persoon wat die wette neergeskryf het. Sommige geleerdes meen dit was Ur-Nammu se seun Shulgi.
Stofberg-gedenkskool
Sluiting
"Stofberggedenkskool se Normaalskool-studente sal opgeneem word in die inrigtings van die Staat soos byvoorbeeld by Thaba Nchu in die Vrystaat en ’n moontlike opleidingskool in die Pietersburg-distrik. Die Teologiese afdeling van Stofberg, t.w. die opleiding van evangeliste en inboorlingleraars moet deur die Kerk voorsiening voor gemaak word; grond sal deur die Staat op trustgronde geskenk word en okkupasiereg verleen word om die kerklike geboue daar op te rig. Ruimte sal genoeg wees vir die bou van al die nodige geboue, klaskamers, hostels, privaat wonings, ens. Die Staat sal dit verwelkom as die Kerk sy inrigtings by hul opvoedingsinrigtings plaas vir die goeie invloed van sy leerlinge en studente. Die Kerk aan die ander kant sal dankbaar wees as hy van die Staat se opvoedingsinrigtings kan gebruik maak vir die akademiese opleiding van sy teologiese studente. Oor die verkoop van die gronde en geboue van Stofberg moet die vier Gefedereerde Kerke besluit."
Nuwe skole
Begin 1960 het die nuwe teologiese skole op Turfloop en Witsieshoek geopen met onderskeidelik 92 en 61 studente, vergeleke met die ou Stofberg-gedenkskool se 120 in sy laaste jaar, die meeste in dié skool se meer as halfeeu lange bestaan. Dit was nadat die studente van die gedenkskool einde 1959 tussen Turfloop en Witsieshoek verdeel is.
Turfloop, sowat 27 km anderkant Polokwane op die grootpad na Magoebaskloof, se amptelike opening was op 1 Maart 1960 waar onder andere ds. Arnold Meiring, moderator van die Algemene Sinode van die Transvaalse Kerk, ds. H.M. Hofmeyr, rektor van Turfloop, en prof. E.F. Potgieter, rektor van die "Bantoe-Universiteitskollege van die Noorde", toesprake gelewer het. Destyds het Die Voorligter onder meer as volg oor die opening berig: "Die netjiese lesingslokale, biblioteek, koshuise en personeelwonings het ’n baie goeie indruk op die besoekers gemaak en vergelyk goed met die indrukwekkende geboue van die universiteitskollege. Die argitek en bou-eenheid verdien alle lof vir wat hulle in so ’n kort tydjie tot stand gebring het. Die mooi kapel met sy klipmure en hoë dak sal eersdaags voltooi word."
Hervormde Ou Apostoliese Kerk
Geskiedenis
Op 31 Januarie 1972 wys hy een van die Opsieners wat saam met hom die Ou Apostoliese Kerk verlaat het, Adolf Neethling, as sy opvolger aan, en verordineer hom as Apostel. Lombard sterf in Junie 1972.
Bronisław Komorowski
Bronisław Maria Komorowski (Pools: [brɔˈɲiswaf kɔmɔˈrɔfskʲi] ; * 4 Junie 1952 in Oborniki Śląskie) is 'n Poolse politikus het vanaf 2010 tot 2015 as president van Pole gedien. Tussen 2007 en 2010 het hy die amp van maarskalk van die Poolse parlement (Sejm) beklee. Tot 2010 was hy lid van die party Burgerplatform (Platforma Obywatelska) en het tussen 2000 en 2001 as minister van verdediging gedien.
Nadat die Poolse staatspresident Lech Kaczyński op 10 April 2010 in 'n vliegtuigongeluk naby die Russiese stad Smolensk gesterf het, het Komorowski as president van die parlement - volgens die Poolse grondwet die tweede hoogste amp in die staat - tydelik die amp van staatshoof waargeneem. As kandidaat van die Burgerplatform het Komorowski in die presidensiële verkiesing van 2010 gestaan met 41,22 persent die meeste stemme op hom verenig, maar geen algehele meerderheid behaal nie. Hy het dus in 'n tweede rondte teen Jarosław Kaczyński gestaan, Lech Kaczyński se tweeling en kandidaat van die nasionaal-konserwatiewe party Prawo i Sprawiedliwość ("Reg en Geregtigheid"), wat in die eerste rondte van die verkiesing tweede gekom het. Komorowski is uiteindelik met 'n algehele meerderheid van die uitgebragte stemme as nuwe president van Pole verkies en het die ampseed op 6 Augustus 2010 afgeleë.
Japannese oorlogsmisdade
Marteling van krygsgevangenes
''Die doeltreffenheid van marteling kon ook teenproduktief vir Japan se oorlogspogings gewees het. Na die atoombomme op Hirosjima en Nagasaki gegooi is, is 'n gevange Amerikaanse P-51 vegvlieënier, Marcus McDilda, gemartel om uit te vind hoeveel atoombomme die Geallieerdes het en wat die toekomstige teikens gaan wees. McDilda, wat geen benul gehad het van die atoombom nie, nog minder iets geweet het van Manhattan-projek, het onder die marteling "gebieg" dat daar nog 100 atoombomme is en dat Tokio en Kioto volgende aan die beurt is. McDilda se vals verklaring kon moontlik 'n rol in die Japannese leiers se besluit gespeel het om oor te gee.''
Juliet (maan)
Op die Voyager 2-foto's lyk Juliet soos ’n langwerpige voorwerp, waarvan die lengteas na Uranus wys. Die verhouding van die asse is 0,5 ± 0,3, wat ’n taamlik uiterse afmeting is. Die oppervlak het ’n grys kleur.
Juliet kan binne die volgende 100 miljoen jaar teen die naburige maan Desdemona bots.
Virginides
Verskillende strome
Kom voor tussen 10 Maart en 6 Mei, met hul hoogtepunt tussen 7 en 18 April, wanneer van vyf tot tien meteore per uur gesien kan word. Hulle is in 1895 die eerste keer waargeneem.
Negers
Neger is 'n etniese aanduiding vir die oorspronklike bewoners van Afrika suid van die Sahara. Neger is afgelei van die Latynse niger, wat swart beteken, via die Spaanse en Portugees negro.
Clive Bruce
In 1985 word hy genader om die TV-reeks Sing Country op TV4 aan te bied. Hierdie program is in die Zillertal-restaurant in Pretoria opgeneem en vir 5 jaar laat op Sondagaande uitgesaai. Die program het hom die bynaam Midnight Cowboy besorg. Daarna was hy van 1993 tot 1996 die aanbieder van die musiekvideo-versoek-program Rewind gewees.
Maurice Chevalier
Maurice Chevalier (12 September 1888 – 1 Januarie 1972) was 'n Amerikaanse akteur en skrywer. Hy was bekend vir sy rolle in die rolprente The Love Parade (1929), The Smiling Lieutenant (1931), Love in the Afternoon (1957), en Gigi (1958).
Callisto
Die naam Callisto of Kallisto en Calisto kan gebruik word om na een van die volgende te verwys:
Hugbert (Bosoniede)
Hugbert was in 864 vir 'n kort tyd ab van die klooster van Lobbes, wat hy, deur sy onmatige lewenswyse, en ten spyte van sy vroeë dood in 'n langdurige krisis gedompel het.
Die Brandwag
Voorgangers
'n Onverwante blad van hoë letterkundige waarde was Die Nuwe Brandwag wat van 1929 tot November 1933 verskyn het met prof. M.L. du Toit en Pierneef as redakteurs. Omdat die plek van die eerste Brandwag teen daardie stadium hoofsaaklik deur die Huisgenoot ingeneem is, het Die Nuwe Brandwag hom veral op die letterkunde en kuns van 'n hoë gehalte toegespits. Artikels oor musiek, beeldhoukuns, argitektuur en skilderkuns het gereeld verskyn en afdrukke van kunswerke is hiermee tesame geplaas. Dit het 'n forum vir oorspronklike Afrikaanse digkuns, prosa en drama geword en ook resensies bevat van Afrikaanse, Nederlandse en Engelse letterkunde. Dit was waarskynlik een van die beste Afrikaanse tydskrifte van sy soort tot dusver.
Opvolgers
Van 1971 af verskyn daar in Johannesburg weer eens 'n weekblad met die naam Die Brandwag waarvan die redakteur Johan Fourie was en die sirkulasie in 1975 68 412. Dit is nie bekend wanneer dié tydskrif gestaak is nie en ook nie wanneer 'n Kaapse Die Brandwag, wat ses maal per jaar verskyn het, die eerste keer sy buiging gemaak het nie. Die redakteur was M. Heine en die sirkulasie van Januarie tot Junie 1975 52 841. Dit is uitgegee deur Brandwagpers (Edms.) Bpk.
Penelope Milford
Penelope Milford (gebore 23 Maart 1948) is 'n Amerikaanse aktrise. Sy is bekend vir haar rolle in die rolprente Man on a Swing (1974), Coming Home (1978), Endless Love (1981), en Heathers (1988).
Axinella dragmaxioides
Die spons behoort tot die genus Axinella en tot die familie Axinellidae. Die wetenskaplike naam van die spesie is die eerste keer geldig gepubliseer in 1959 deur Burton.
Dwergster
Die term "dwergster" is oorspronklik in 1906 uitgedink deur die Deense sterrekundige Ejnar Hertzsprung, wat opgemerk het die rooiste sterre, wat as Klas K en M in die Harvardstelsel geklassifiseer word, kan in twee groepe ingedeel word: dié wat helderder as die Son is en dié wat dowwer is. Om ’n onderskeid te tref, het hy hulle onderskeidelik "reusesterre" en "dwergsterre" genoem. Vandag word feitlik alle hoofreekssterre dwergsterre genoem.
Ur-Nammu
Ur-Nammu (of Oer-Nammoe, Ur-Namma, Ur-Engur, Ur-Gur; Sumeries: ; bewind omstreeks 2112-2094 v.C., middelchronologie) het die Sumeriese Derde Dinastie van Ur in Suid-Mesopotamië gestig nadat die streek verskeie eeue lank onder Akkadiese en Goetese heerskappy was. Sy groot prestasie was om ’n staat op te bou en hy word veral onthou vir sy regskode, die Kode van Ur-Nammu, die oudste bewaarde voorbeeld ter wêreld. Sy titels was "koning van Ur" en "koning van Sumer en Akkad".
Bewind
Ur-Nammu het opdrag vir die bou van ’n paar ziggoerats gegee, insluitende die Groot Ziggoerat van Ur.
Geheuerympie
Geheuerympies kan ook gebruik word waar elke woord bestaan uit die aantal syfers van ’n lang nommer. In Engels kan die eerste 15 syfers van die wiskundige konstante pi (3,14159265358979) onthou word met die sin "Now I need a drink, alcoholic of course, after the heavy lectures involving quantum mechanics". Pifilologie is die praktyk om geheuerympies vir pi te skep.
Tessa Allen
Tessa Allen (gebore 7 Augustus 1996) is 'n Amerikaanse aktrise. Sy is bekend vir haar rol in die rolprent Enough (2002).
Tachybaptus
Tachybaptus is 'n genus van voëls in die familie Podicipedidae. Spesies van die genus kom reg oor die wêreld voor, insluitende tropiese gebiede.